laion/Wikipedia-Exotic huggingface dataset:
פורטוס יוליוס

פורטוס יוליוס (למפת איטליה מוגדלת)   בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה מ. תוניסיה אלג'יריה הים האדריאטי הים הטירני הים הליגורי הים התיכון פורטוס יוליוס (למפת איטליה רגילה)   בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה מ. תוניסיה אלג'יריה הים האדריאטי הים הטירני הים הליגורי הים התיכון פורטוס יוליוס (למפת קמפניה רגילה)   נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירני פורטוס יוליוס (למפת קמפניה מוגדלת)   נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירני פורטוס יוליוס פורטוס יוליוס (לטינית Portus Iulius) היה נמל באיטליה ששימש את הצי הרומי, ושכן בקצהו המערבי של מפרץ נאפולי. סקסטוס פומפיוס, לאחר ניצחונו של יוליוס קיסר על כוחותיו של אביו פומפיוס הגדול, השתלט על סיקיליה והיה מסוגל לבצר את מעמדו שם כתוצאה מהאירועים הסוערים ברומא שגרמו לחוסר יציבות. וכך, תחת הנהגתו, הפכה סיקיליה למעוז של שוד ימי שאיים על הספקת התבואה לרומא. הניסיונות שנעשו להגיע לשלום בין פומפיוס לכוחות הטריומווירט השני נכשלו, והאיום שפומפיוס היווה על הספקת המזון לרומא הביא לפריצת מלחמה. ניסיונו של אוקטביוס להביסו נכשל מכיוון שהיה חסר ניסיון בלוחמה ימית, ולאחר תבוסתו הוא הטיל את מלאכת בניית הצי על מצביאו מרקוס ויפסניוס אגריפס. הדבר הראשון שאגריפס עשה היה לבנות נמל מבטחים שממנו יוכל לאמן את מלחיו ולבנות אוניות, וכך בסופו של דבר לצאת למלחמה נגד כוחותיו של פומפיוס ולמגרו. אגריפס בחר לבנות את הנמל במפרץ קימה, שסיפק הגנה לספינות מתנאי מזג אוויר קשים והיה מושלם לבניית אוניות, אולם כדי להפוך אותו לנמל שממנו אפשר יהיה להפעיל צי מלחמה הוא חיבר את אגם אוורנוס, שעל יד פוטיאולי, עם הים, והקים במקום את נמל פורטוס יוליוס, שנקרא כך לכבוד חברו אוקטביוס. לאחר ניצחונו של אגריפס על פומפיוס בשנת 36 לפנה"ס, פורטוס יוליוס ננטש כנמל, ומפקדת הצי הרומי הועברה למיסנום, שהתאים יותר כנמל. מדיה וקבצים בנושא פורטוס יוליוס בוויקישיתוף
אליקום

האם התכוונתם ל... אליקום צונזר – בדחן יהודי ממזרח אירופה אליקום הכהן – דמות בתוכנית הטלוויזיה "חצי המנשה" טרילוגיית אליקום – רומן פיקרסקי מאת בנימין תמוז ובה הספרים:"חיי אליקום", "בסוף מערב" ו"אליקום: ספר ההזיות".
רב הונא (פירושונים)

האם התכוונתם ל... אמוראים רב הונא קמא – ראש הגולה בבבל בסוף תקופת התנאים רב הונא – דור שני לאמוראים, גדול תלמידי רב וראש ישיבת סורא כ-40 שנה. בדרך כלל השם הסתמי "רב הונא" מכוון אליו, רב הונא (השני) – תלמידו של רב הונא הראשון והיה כהן רב הונא בר יהודה – אמורא בדור השלישי, תלמידו של רבי אמי רב הונא בר חייא – אמורא בבלי בדור השלישי, שכיהן כראש ישיבה בפועל בפומבדיתא בזמן שרבה בר נחמני ורב יוסף נמנעו ליטול לעצמם את התפקיד רב הונא בר אבין הכהן – אמורא בדור השלישי והרביעי, עלה מבבל לארץ ישראל רב הונא בר חיננא – אמורא בדור הרביעי לאמוראי בבל, תלמידו של רב יוסף רב הונא בריה דרב איקא – אמורא בדור הרביעי, תלמידו של רבי אבהו רב הונא בריה דרב יהושע – מראשי הדור החמישי של האמוראים בבבל וחברו של רב פפא רב הונא בר נתן – אמורא בדור השישי, ראש הגולה בימי רב אשי ומקורבו של המלך יזדגרד הראשון רב הונא (השלישי) – אמורא בבלי בדור השביעי, שלמד לפני רב אשי סבוראים וגאונים רב הונא ריש גלותא - חכם מתקופת הסבוראים שמוזכר באגרת רב שרירא גאון (ראו כאן). יש שמכנים כך את רב הונא קמא, ראש הגולה בבבל בסוף ימי התנאים רב הונאי (הונא) - גאון סורא השלישי, מיוחסות אליו שתי תקנות וסוגיה בתלמוד הבבלי רב חנא גאון (הונא) - גאון פומבדיתא השלישי, סביב שנת ד'ת' (640) רב הונא מרי בר יוסף - גאון פומבדיתא השישי, שנת ד'תמ"ט (689) רב הונא הלוי בר רב יצחק - גאון פומדיתא ה-21, סביב ד'תקמ"ה (785), השתתף בתקנת גביית כתובה ממטלטלין
אליפות אירופה בכדורסל 1937

אליפות אירופה בכדורסל 1937, או בקיצור יורובאסקט 1937, הייתה האליפות האזורית השנייה שאורגנה על ידי פיב"א אירופה. שמונה נבחרות הוזמנו לשחק באליפות זו, שנערכה בריגה שבלטביה, וזכתה בה נבחרת ליטא. שמונה הנבחרות חולקו לשני בתים של ארבע קבוצות. שתי הראשונות מכל בית העפילו לחצי הגמר, ושתי האחרונות הלכו למשחקי הדירוג. הערה: מצרים ניצחה במקור את איטליה 31–28, אך בעקבות טעות של השופט הכריזה פיב"א על משחק חוזר. מצרים סירבה ולא הופיעה למשחק החוזר, ולכן ספגה הפסד טכני 0–2. לאחר מכן היא אף פרשה מהתחרות. מצרים פרשה מהתחרות ולכן ספגה הפסד טכני 0–2 בכל משחקי הדירוג ליטא איטליה צרפת פולין אסטוניה לטביה צ'כוסלובקיה מצרים מדיה וקבצים בנושא אליפות אירופה בכדורסל 1937 בוויקישיתוף סיכום, באתר פיב"א אירופה סיכום, באתר Eurobasket.com
אליפות אירופה בכדורסל 1939

אליפות אירופה בכדורסל 1939, או בקיצור יורובאסקט 1939, הייתה האליפות האזורית השלישית שאורגנה על ידי פיב"א אירופה. לתחרות הוזמנו שמונה נבחרות לאומיות. האליפות נערכה על ידי האלופה המכהנת ליטא ונערכה בבירה קובנה בתאריכים 21–28 במאי 1939. התחרות נערכה בפורמט של בית אחד בן שמונה נבחרות, כשכל נבחרת שיחקה נגד כל שבע הנבחרות האחרות. ניצחון היה שווה שתי נקודות והפסד שווה נקודה אחת. המשחק החשוב בתחרות, בדיעבד, היה המפגש בין ליטא ללטביה, בו ליטא ניצחה בהפרש נקודה. לו הייתה לטביה מנצחת, היא הייתה זוכה באליפות. מדיה וקבצים בנושא אליפות אירופה בכדורסל 1939 בוויקישיתוף האליפות באתר פיב"א אירופה האליפות באתר Eurobasket.com
הופשטטר

הופשטטר הוא שם משפחה ממקור גרמני (תעתיקים נפוצים הם Hofstädter ו- Hofstätter) האם התכוונתם ל... אוזיאש הופשטטר – צייר ישראלי אפרים הופשטטר – שמו המקורי של אפרים אלרום, קצין משטרה ישראלי בכיר ודיפלומט דאגלס הופשטטר – חוקר אמריקאי בתחום הבינה המלאכותית, חתן פרס פוליצר דוד הופשטטר – יזם ואיש עסקים חדרי־קנדי חוק הופשטטר – אמרת כנף רקורסיבית שטבע דאגלס הופשטטר פיליפ הופשטטר – שמו המקורי של פיליפ עירון, רב חובל, נתב, סגן ראש עיריית אילת רוברט הופשטטר – פיזיקאי יהודי-אמריקאי, חתן פרס נובל לפיזיקה
אליפות העולם בשחמט

אליפות העולם בשחמט היא אליפות שחמט ליחידים, שנערכת על מנת לקבוע מי הוא אלוף העולם בשחמט. משחקי אליפות העולם בשחמט החלו באופן רשמי באליפות העולם בשחמט 1886, כאשר שני השחקנים המובילים באירופה ובארצות הברית באותה העת - יוהנס צוקרטורט ווילהלם שטייניץ, שיחקו זה נגד זה באליפות הראשונה, בה ניצח שטייניץ. מ-1886 עד 1946 אלוף העולם בשחמט המכהן היה זה שהגדיר את התנאים של התחרויות. מ-1948 עד 1993 עברה האליפות לניהולה של פיד"ה, איגוד השחמט העולמי. בשנת 1993, אלוף העולם בשחמט באותה העת, גארי קספרוב, בחר לעזוב את פיד"ה, ולהקים אליפות יריבה - איגוד השחמטאים. שתי האליפויות אוחדו שוב באליפות העולם בשחמט 2006. משנת 2014 ואילך נערכת האליפות מדי שנתיים. מגנוס קרלסן מנורווגיה הוא אלוף העולם בשחמט מאליפות העולם בשחמט 2013 אז ניצח את אלוף העולם דאז וישוואנתן אנאנד מהודו, מאז ואילך הוא הצליח לשמור על תוארו, תחילה באליפות העולם בשחמט 2014, בה ניצח את אנאנד, באליפות העולם בשחמט 2016, בה ניצח את סרגיי קריאקין, באליפות העולם בשחמט 2018, בה ניצח את פביאנו קרואנה. ובאליפות העולם בשחמט 2021, בה ניצח את יאן נפומניאשצ'י. אף על פי שבאופן כללי אליפות העולם פתוחה לכל השחקנים, בפועל ישנם אירועים ותארים נפרדים לנשים באליפות העולם בשחמט לנשים, ולשחקנים צעירים (עבור שחקנים מתחת לגיל 20, אם כי יש גם אירועים נפרדים לשחקנים צעירים יותר), ויש גם אליפות העולם בשחמט לסניורים (לגברים מעל גיל 60 ולנשים מעל גיל 50). יש גם אליפויות שחמט בקצב מהיר יותר - אליפות העולם בשחמט מהיר (אנ') ואליפות העולם בשחמט בליץ (אנ'). אליפות העולם בשחמט במחשב (אנ'), בה תוכנות מחשב מתחרות זו בזו בשחמט מתקיימת משנת 1974 ואילך. ערך מורחב – אלופי העולם בשחמט מדיה וקבצים בנושא אליפות העולם בשחמט בוויקישיתוף
סמילנסקי

האם התכוונתם ל... דוד סמילנסקי – סופר ופובליציסט עברי, ממייסדי תל אביב זאב סמילנסקי – סופר עברי שפעל במחצית הראשונה של המאה ה-20 (1873-1944). אביו של ס. יזהר וסבו של זאב סמילנסקי (1954) זאב סמילנסקי (1954) – משורר וסופר שהחל לכתוב בתחילת המאה ה-21. בנו של יזהר סמילנסקי ונכדו של זאב סמילנסקי יזהר סמילנסקי – הסופר הידוע כ"ס. יזהר", בנו של זאב סמילנסקי ואביו של זאב סמילנסקי (1954) מאיר-סיקו סמילנסקי – סופר ופובליציסט עברי משה סמילנסקי – איכר, פובליציסט וסופר עברי (1874-1953) עוזי סמילנסקי – פיזיקאי ישראלי סמולנסקין
סון

הסוֹן (בצרפתית: Saône) הוא נהר במזרח צרפת. מקור הנהר על יד העיירה ויומניל שברכס הרי הווז', באזור לורן. הנהר נשפך לנהר הרון בעיר ליון. היובל העיקרי של הסון הוא נהר הדו (בצרפתית: Doubs), שמתחיל בהרי היורה ונשפך לסון באזור ורדן-סור-לה-דו שבחבל בורגון-פרנש-קונטה. אורכם המשותף של הדו והסון הוא 480 קילומטרים, מה שהופך אותו לנהר הארוך ביותר בצרפת. השם סון נגזר משמה של אלת הנהרות הגאלית Souconna. ברם, שמו העתיק של הנהר בתעודות היה Arar. מדיה וקבצים בנושא סון בוויקישיתוף סון, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא צרפת. אתם מוזמנים לתרום לוויקיפדיה ולהרחיב אותו.
אסטלה

אַסְטֶלָה או אסטלי (יוונית στήλη, רבים στῆλαι; לטינית stela; רבים stelae) היא אבן או בול עץ, שגובהה גדול בדרך כלל מרוחבה, המוקמת למטרות הנצחה או זיכרון כמונומנט. על האסטלה בדרך כלל רשומים, מצוירים או חרוטים שמותיהם ותואריהם של המתים או החיים שאת שמם היא מנציחה. אסטלות שימשו עוד כמצייני גבול טריטוריאלי דוגמת האסטלות שהקים פרעה אחנתון באל עמרנה, או כדי לציין ניצחונות והישגים צבאיים. חוקי חמורבי נכתבו על אסטלה, שהוצבה במקום ציבורי כדי שהציבור יהיה מודע לחוקים. אסטלות הוקמו על ידי רבות מתרבויות המזרח הקדום ואירופה כמו יוון העתיקה, מצרים העתיקה ואתיופיה, וללא קשר אליהן או ללא קשר ודאי עמן, גם על ידי הסינים, תרבויות בודהיסטיות שונות ועל ידי תרבויות פרה-קולומביאניות כמו המאיה והאולמקים. אסטלות ברחבי העולם מספקות מידע מקיף על התרבויות שהקימו אותן, גם אם אינן נושאות עליהן כיתוב. כך לדוגמה המגליתים שאינם נושאים עליהם כתובות ואשר הוקמו מלוב בדרום ועד סקוטלנד בצפון, הם עדות לתרבויות שהתקיימו בתקופת האבן החדשה המאוחרת ובטרם הנהגת הכתב. לאסטלות צורות שונות ומגוונות, הכוללות בין היתר אובליסקים, צלבים ומצבות. אנדרטה מצבה אובליסק מונומנט הילארי חצ'קר טוטם אסטלה, באתר אנציקלופדיה בריטניקה (באנגלית) אסטלה (ארכיאולוגיה), דף שער בספרייה הלאומית
ויקראם סאראבהאי

ויקראם אמבאלאל סַארַאבְּהַאי (בגוג'ראטית: વિક્રમ અંબાલાલ સારાભાઇ ‏, 12 באוגוסט 1919 - 31 בדצמבר 1971) פיזיקאי ומהנדס הודי, אבי תוכנית החלל של הודו. במהלך פעילותו המדעית והמינהלית, יזם סאראבהאי והקים 43 מוסדות מחקר, פיתוח ומדע ברחבי הודו. בתקופות מסוימות עמד במקביל בראש מספר ניכר של מוסדות מחקר אלה. כחלק מהשנה הגיאופיזית הבינלאומית (1958-1957) הקים סאראבהאי מכון לחקר הקרינה הקוסמית, בהרי קשמיר. סאראבהאי נחשב לאבי תוכנית החלל של הודו. בכוח מנהיגותו והכריזמה שלו, הצליח לשכנע את הדרגים הפוליטיים בהודו לתמוך בהקמתה. סאראבהאי הקים את מרכז החלל הראשון בהודו, בו מצויים מתקני ייצור, שליטה, בקרה ושיגור. סאראבהאי עמד על כך שהודו זקוקה לעצמאות בחלל, קרי פיתוח לוויינים מייצור עצמי, משגרים ומערכות שליטה ובקרה. ציטוט מדברים שאמר משמש כמוטו לסוכנות החלל ההודית עד היום, ומופיע במקורות רבים, כולל פרסומים של סוכנות החלל ההודית, תערוכות וכנסים בנושאי חלל: There are some who question the relevance of space activities in a developing nation. To us, there is no ambiguity of purpose. We do not have the fantasy of competing with the economically advanced nations in the exploration of the moon or the planets or manned space-flight. But we are convinced that if we are to play a meaningful role nationally, and in the community of nations, we must be second to none in the application of advanced technologies to the real problems of man and society. מרכז החלל הגדול והחשוב ביותר של הודו נקרא על שמו של סאראבהאי. במרכז זה מתבצעות רוב עבודות המחקר והפיתוח בתחום החלל בהודו, אך לא שיגורים לחלל. הנחתת על הירח, כחלק ממשימת צ'אנדריאן 2, נקראת ויקראם, על שמו. מדיה וקבצים בנושא ויקראם סאראבהאי בוויקישיתוף ויקראם סאראבהאי, באתר פרויקט הגנאלוגיה במתמטיקה ביוגרפיה של סאראבהאי, באתר הפדרציה הבינלאומית לאסטרונאוטיקה(הקישור אינו פעיל) ויקראם סאראבהאי, באתר אנציקלופדיה בריטניקה (באנגלית) ISRO TO LAUNCH CHANDRAYAAN-2 IN JANUARY 2019; PROBE TO ORBIT MOON BEFORE LANDING אתר firstpost.com, מתאריך 13 באוגוסט 2018
סאות' גלמורגן

סַאוּת' גְלֶמוֹרְגְן (באנגלית: South Glamorgan, בוולשית: De Morgannwg) הוא מחוז שמור בוויילס. הוא נוצר לראשונה בשנת 1974 תחת חוק הממשל המקומי 1972, בתור שטח מועצה מחוזית. הוא כלל את המועצה המקומית של קארדיף יחד עם חלקיו הדרומיים של המחוז המנהלי של גלמורגן, וכן את אזור סיינט מלונס ממונמות'שר. שטחים אלה חולקו בין שני מחוזות-משנה: קארדיף ועמק גלמורגן (היה זה מספר נמוך ויוצא מגדר הרגיל של מחוזות-משנה שנוצרו בתוך מחוז על פי החוק: המחוז הנוסף היחיד עם מספר כזה היה האי וייט). מועצת סאות' גלמורגן בוטלה ב-1 באפריל 1996, כאשר שני מחוזות-המשנה שלה הפכו ליחידות עצמאיות. ליחידות העצמאיות סופחו ארבע קהילות ממיד גלמורגן, כאשר ויק, סיינט בריידס מייג'ור ויוני הועברו למחוז עמק גלמורגן ואילו פנטירך וקרייגיאו הועברו למחוז קארדיף. סאות' גלמורגן מוסיף להתקיים כמחוז שמור לצרכים דוגמת מתן התואר לורד-לוטננט, וככזה כולל גם את ארבע קהילות אלה. ערך זה הוא קצרמר בנושא ויילס ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
אלכסנדר פופ

אלכסנדר פופ (באנגלית: Alexander Pope;‏ 21 במאי 1688 - 30 במאי 1744), מגדולי המשוררים האנגלים של המאה ה-18. ידוע במיוחד בזכות מסותיו בחרוזים, תרגומיו ליצירותיו של הומרוס, והסאטירות שלו. שורות רבות משיריו נעשו מטבעות-לשון שגורות בשפה האנגלית. שירו הדידקטי "מסה על האדם", מה שנחשב במאה ה-18 ליצירת המופת שלו, הוערצה בזמנו על ידי אישים רבים, ביניהם קאנט. פופ נולד ב-1688 בלונדון להורים קתולים. חודשים מעטים לאחר לידתו אירעה המהפכה המהוללת שסילקה סופית את הקתולים מעמדות השפעה באנגליה. כקתולי נשללו מפופ הצעיר הזכות ללמוד באוניברסיטה והאפשרות לקבל חסות של פטרון. קשיים אלה עודדו אותו לבנות את עתידו ואת מעמדו במו ידיו: כנער הקדיש את זמנו לקריאה, כמתבגר יצר קשרי ידידות עם סופרים ומבקרים, וכגבר צעיר הבטיח לעצמו עצמאות כלכלית לכל חייו בזכות הצלחתם המסחרית של תרגומיו ליצירות הומרוס. שירתו המקורית, שהקנתה לו את מעמדו כמשורר החשוב ביותר של התקופה, היא שירת שנינה סאטירית. הדבר הולם את תקופתו: שנות פעילותו של פופ הן שנות השיא והבשלות של הנאו קלאסיציזם האנגלי, שהשנינה, ההפתעה, האלגנטיות, ההישענות על דגמים יווניים-רומיים וההקפדה הז'אנרית הן מערכיו הבסיסיים. שנינה זו, wit, הייתה בסביבתו הפואטית של פופ מושג תאורטי מרכזי שמשמעיו רבים: שירה, יצירה, דמיון ספרותי, ברק, ברק-כזב, כישרון – ושנינה כפשוטה: מענה-לשון מפולפל, חד ומכתמי. אלכסנדר פופ נפטר בשנת 1744, ככל הנראה, כתוצאה ממחלת השחפת בה חלה. מסה על הביקורת (1711) יער וינדזור (1713) חטיפת התלתל (1712 - 1714) תרגום האיליאדה (1715 - 1720) תרגום האודיסאה (1725 - 1726) דנסיאדה (1728) מסה על האדם (1733 - 1734) מסות מוסר (1731-1735) ביקורת ספרות שיר תיאורי אלכסנדר פופ – מסה על השירה הפסטורלית (מאנגלית: אביעד שטיר), דחק - כתב עת לספרות טובה, כרך ח', 2017. אלכסנדר פופ – מסה על הביקורת (נוסח עברי: צור ארליך), דחק, סדרת דרש לכתבי מופת בפואטיקה ואסתטיקה, 2019. אלכסנדר פופ – מסה על האדם (נוסח עברי: צור ארליך), דחק, 2024. אלכסנדר פופ, באתר MusicBrainz (באנגלית) אלכסנדר פופ, באתר Discogs (באנגלית) ציטוטים בנושא אלכסנדר פופ בוויקיציטוט מדיה וקבצים בנושא אלכסנדר פופ בוויקישיתוף כתבי אלכסנדר פופ בפרויקט בן-יהודה אלכסנדר פופ, באתר אנציקלופדיה בריטניקה (באנגלית) כתבי אלכסנדר פופ בפרויקט גוטנברג (באנגלית) אלכסנדר פופ (1688-1744), דף שער בספרייה הלאומית אלכסנדר פופ, באתר "Find a Grave" (באנגלית) הביוגרפיה של אלכסנדר פופ. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המועצה הישראלית להתנדבות

המועצה הישראלית להתנדבות (שעד 2022 נקראה "המועצה הלאומית להתנדבות בישראל") היא עמותה שנוסדה ב-1972, על ידי ממשלת ישראל במטרה להפעיל מתנדבים, שיעסקו בפעילות התורמת לצמצום פערים בחברה הישראלית. ייעודה של המועצה הוא הכפלת ההתנדבות בישראל ובין השנים 2009 ל-2014 עלתה ההתנדבות מ-15% ל-28% מהציבור. כן יעד ההתנדבות לצעירים הגעה ל-70% בתוך 5 שנים (עד 2020) ולכלל הציבור 50% התנדבות.[דרוש מקור] במהלך השנים, הן מפאת היותה של העמותה הגוף המנוסה והדינמי בנושא ההתנדבות, והן עקב התמיכה לה זכתה מממשלת ישראל, הפכה המועצה לארגון גג בנושא ההתנדבות. המועצה מאגדת בתוכה ארגונים וולונטריים וציבוריים, המפעילים מתנדבים בשירותים החברתיים, ועוסקת בייעוץ והדרכה לארגוני מתנדבים. המלצה על מקבלי "אות הנשיא למתנדב" אות קהילה מתנדבת מיסודה של המועצה להתנדבות מוענק לרשות מקומית המצטיינת בתחום ההתנדבות החל משנת תשע"א במפעל משותף עם משרד העבודה, הרווחה והשירותים החברתיים, הכנסת והשלטון המקומי המלצה על מקבלי מגן ראש הממשלה למנהיגות מתנדבת קביעת מקבלי מגן השר לאיכות הסביבה, מגן שר הקליטה ומגן שר הבריאות הענקת פרס זוסמן-ג'וינט למצוינות בתחום השירותים החברתיים קביעת מקבלי אות המופת על תרומה לחברה הענקת תג ההתנדבות מלאכים ברשת יחד עם איגוד האינטרנט הישראלי המועצה מנהלת באתרה את פורטל התנדבות בישראל בשיתוף: ג'וינט ישראל, החברה למתנ"סים, יחידת ההתנדבות של משרד התעשייה, המסחר והתעסוקה, עמותת רוח טובה, המרכז הישראלי להתנדבות נוער, יד שרה, הסוכנות היהודית לארץ ישראל, המשרד להגנת הסביבה, מיקרוסופט ישראל, אינטל ישראל וחברות נוספות. הפורטל נועד לרכז את כל נושא ההתנדבות באתר אחד. אתר האינטרנט הרשמי של המועצה הישראלית להתנדבות פורטל ההתנדבות סיפורה של ההתנדבות בישראל - ארכיון שיתופי המועצה הישראלית להתנדבות, באתר "גיידסטאר ישראל" המועצה הישראלית להתנדבות, ברשת החברתית פייסבוק פייסבוק קהילת מנהלי התנדבות- רמ"ה (רשת מנהלי התנדבות)
ערן סבאג

ערן סבאג (נולד ברמת אפעל ב-23 באוגוסט 1975) הוא שדרן רדיו ישראלי. ב-1993 התגייס לגלי צה"ל ושירת במחלקת האומר. במסגרת תפקידו הכין ושידר תוכניות דוקומנטריות רבות. לאחר שחרורו מהצבא המשיך סבאג לעבוד בתחנה וערך והגיש בה את התוכנית "הפרשה" שעסקה בפרשת השבוע. לצדו הגיש את התוכנית מאיר אריאל, ומאוחר יותר בני בשן. תוכנית נוספת שהגיש סבאג בעבר היא "סיפורים מהקופסה" שעסקה בפרשיות עלומות מההיסטוריה של מדינת ישראל. בשנת 2000 החל ערן סבאג להגיש את התוכנית היומית "תיאורית הקשר", יחד עם אור עזרתי. זו הייתה תוכנית אקספרימנטלית, בה כל אייטם בתוכנית היה קשור לאייטם הקודם בקשר נסתר, מתוך כוונה ליצור רצף של זרם תודעה רדיופוני. התוכנית שודרה עד שנת 2006. במקביל לתאוריית הקשר, שידר בגלי צה"ל גם את התוכנית "הולך בחצות" מדי מוצאי-שבת, וכן השתתף כשנה כמגיש בתוכנית "שעה היסטורית" יחד עם ההיסטוריון מיכאל הרסגור. סבאג הגיש סדרה תיעודית בערוץ 8 בשם "היהודים החדשים", בה בחן תהליכי התחדשות רוחניים בתוך הממסד הדתי. נוסף לכך, הגיש את הסדרה "עץ דעת" בערוץ 2, אותה ערך דני דותן, בה סבאג ראיין חוקרים ואנשי אקדמיה על אודות דמויות היסטוריות שונות. בערוץ התכלת הגיש תוכנית תרבות, יחד עם אורי אורבך, בשם "אורבך וסבאג". החל משנת 2008 סבאג משדר בגלי צה"ל את תוכניתו "חיים של אחרים", בה מוצגות מדי יום ביוגרפיות של דמויות ופרשיות היסטוריות. רבות מן הדמויות נמנות עם מבקרי התרבות, מהפכנים, מתקני עולם, פילוסופים, אנשי תרבות הנגד, מוזיקאים (בעיקר אמני בלוז ומוזיקאי רגאיי ג'מייקנים) ואמנים מאסכולות שונות. כחלק מהתפיסה האידיאלוגית של השידור התוכן ההיסטורי משולב במוזיקה שורשית שחורה (Roots Music) - בלוז ורגאיי. מחלקת האומר בגלי צה"ל, שהייתה אחראית להפקת התוכנית "חיים של אחרים", החליטה להתנער ממנה בשנת 2010, בעקבות תלונות על פגיעות מילוליות חוזרות והתעמרות בחיילות שהפיקו את התוכנית מצד סבאג. בשנים הבאות שולבו רק חיילים גברים בהפקת התוכנית, אך בהמשך שבה התחנה ושיבצה חיילות בהפקת "חיים של אחרים". ערך מורחב – חיים של אחרים (תוכנית רדיו) סבאג כותב עבודת דוקטורט בנושא התפיסה הקיומית שמאחורי מוזיקת הבלוז, בהנחיית פרופ' חביבה פדיה. ערן סבאג, במיזם "אישים" לתיעוד היצירה הישראלית אביה בן-דוד, הבלוז של ערן סבאג, באתר mynet (כפי שנשמר בארכיון האינטרנט), 12 באוקטובר 2010 טל גורדון, ריאיון - מתקני העולם של ערן סבאג, באתר הבמה, 17 בפברואר 2014 יאיר שלג, מדוקטורט על נחמן מאומן לפילוסופיה של הבלוז, באתר nrg‏, 16 ביוני 2014 מערכת פוליטיקלי קוראת, "מה קורה בגלי צה"ל? מערכת של הטרדות מיניות, התעמרות והדרה", באתר פוליטיקלי קוראת, ‏4.1.2022 יאיר שלג, מדוקטורט על נחמן מאומן לפילוסופיה של הבלוז, באתר nrg‏, 16 ביוני 2014
סיסי הנסיכה

סיסי הנסיכה (בצרפתית: Princesse Sissi) היא סדרה שהופקה בין השנים 1997–1998 המבוססת על קורות חיה של אליזבת, נסיכת בוואריה, שכונתה בילדותה "סיסי". בישראל, שודרה הסדרה לראשונה ב-1999-1998, בערוץ הילדים ובהמשך גם בערוץ ג'טיקס. בדצמבר 2010 הועלתה לשידור מחודש בישראל בערוץ דיסני. הסדרה זכתה להצלחה גדולה יחסית בישראל, יצאה על גבי קלטות וידאו ואף הועלתה כמחזמר. הסדרה מציגה את הרפתקאותיה של סיסי והתאהבותה בנסיך פראנז (במציאות היה זה בן דודה, הנסיך פרנץ יוזף), כמו גם את התמודדותה עם קשיי ההסתגלות לחיים בבית המלוכה, עם ההתנגדות לאירוסיה והשפעות המרד ההונגרי. בפרקים הראשונים מוצגת סיסי באחוזת בית פוסי ופוגשת את הנסיך. בניגוד למציאות, לסדרה סוף טוב. סיסי (שירי ארצי): נסיכה והגיבורה הראשית. פראנז (דן שצברג): נסיך שמתאהב בסיסי. הקיסרית סופיה: אמו של פראנז. טומי (שגית שמיר): ילד יתום שמשפחתה של סיסי אימצה. ארקאס (רון דרויאן): מנסה להשתלט על אחוזת ביתה ולמנוע את חתונת סיסי עם הנסיך. אניטה (תמר גרוס): יתומה בבית היתומים אותה מצילה סיסי. קארל (אסף אבידן): אחיו של פרנץ. הלנה (תרזה אליה זיטמן): רוצה להינשא לנסיך, אביה הוא איש צבא בכיר. אנדרסי: הקצין ההונגרי, מנהיג המרד. איידה: מסייעת לאנדרסי במרד הונגרי. זוטורניק: יועץ הקיסרית. מקס (אמיר איבגי): אביה של סיסי. מורגש: משתף פעולה במרד ההונגרי. הסדרה עובדה ב-1998 למחזמר בישראל שנכתב בידי סמדר שיר, בוים על ידי גדי ענבר, ובו שיחקו: "סיסי הנסיכה", במסד הנתונים הקולנועיים IMDb (באנגלית) "סיסי הנסיכה", במסד הנתונים הקולנועיים KinoPoisk (ברוסית) הנסיכה סיסי, במיזם "אישים" לתיעוד היצירה הישראלית
ארי בן שבתאי

ארי בן שבתאי (נולד ב-22 בינואר 1954, ירושלים) הוא מלחין ישראלי. ארי בן שבתאי החל ללמוד הלחנה בבית ספר גילדהול למוזיקה ודרמה בלונדון בשנת 1979. בהמשך למד באקדמיה למוזיקה בירושלים וסיים לימודי הלחנה לתואר ראשון אצל מרק קופיטמן. אחרי סיום התואר השני המשיך ללימודי התואר השלישי באוניברסיטת פנסילבניה בארצות הברית. מוריו שם היו ג'ורג' קראמב וריצ'רד ורניק. ארי בן שבתאי הוא ראש החוג לתורת המוזיקה, הלחנה וניצוח באקדמיה למוזיקה בירושלים. הוא כיהן כיו"ר איגוד הקומפוזיטורים בישראל ובמסגרת תפקידו זה הפיק סדרת תקליטורים "אנתולוגיה של מוזיקה ישראלית לפסנתר". הוא נמנה עם סגל ההוראה של Muzik, בית ספר גבוה למוזיקה, יצירה והפקה, שם הוא מלמד קורס במוזיקה אלקטרונית. בן שבתאי משתמש בכתיבתו בטונאליות ובאטונאליות, במודאליות, ברבעי טונים ובשיטת שנים-עשר הטונים ועוד. בין השאר הוא משתמש בשיטת המקצבים של אוליבייה מסייאן. יצירותיו של בן שבתאי מנוגנות בפסטיבלי מוזיקה בעולם. בחגיגות יובל 3000 לירושלים נוגנה יצירתו "מגרפה" בביצוע תזמורת פיטסבורג עם המנצח לורין מאזל. "מבוא ואלגרו" לחליל, אבוב, טרומבון, נבל, רביעיית מיתרים וקונטרבס (1979) שלושה קטעים לקלרינט סולו על פי "הנביא" מאת ג'ובראן ח'ליל ג'ובראן (1979) "רפסודיה" לכינור סולו (1980) "מזמור", וריאציות על נושא יהודי-פרסי לשלישיית מיתרים וזמרת או קלרינט (1981) "אלגיה לאנה פרנק" לתזמורת סימפונית (1983) "רובעייאת", מחרוזת קטעי קריאה ושירים של עומר ח'יאם למצו-סופרן, קלרינט, בסון, כינור, ויולה, פסנתר וכלי הקשה (1983) "חזיונות של זמן" לחליל עם הגברת אלקטרונית וכלי הקשה עם השהייה אלקטרונית, (1984) קרנות ונבלים, חמישה שירי אהבה מצריים (מתורגמים מהירוגליפים) לסופרן, קרן אנגלית, קרן צרפתית, קונטרבס ונבל (1985) "שלוש רומנסות" לפסנתר סולו (1986) "יחזקאל", קונצ'רטו לצ'לו ותזמורת (1988) פרס קלרמונט מלגת הלחנה מטעם קרן שרת מלגת לימודים מטעם שגרירות ארצות הברית וחברת ITT פרס ראשון בתחרות הלחנה מטעם התזמורת הפילהרמונית הישראלית על "סינפוניה כרומטית". פרס ראש הממשלה לקומפוזיטורים (2005) פרס אקו"ם למוזיקה קונצרטית וספרות לשנת 2015, פרס ע"ש פאול בן-חיים על מפעל חיים. כלול יצירתו של פרופ' ארי בן שבתאי, מקיף כמעט כל ז'אנר אפשרי במוזיקה הקונצרטנטית, דבר המתאפשר בזכות שליטתו המרשימה במגוון אמצעי ביטוי מוזיקליים: מהתחביר הטונאלי והפוסט-טונאלי, ועד לתחביר הכולל בתוכו סאונד במובנים המופשטים ביותר שלו. ארי בן שבתאי הוא מלחין אשר מתחדש ומחדש באופן תדיר, תוך התכתבות רחבה ועמוקה עם עולמות מוזיקליים מגוונים: מן הבארוק דרך הרומנטיקה המאוחרת, פוסט-אימפרסיוניזם, מינימליזם והשפעות ממוזיקת ג'אז ורוק עכשווי. שליטתו במדיום האלקטרוני ובטכניקות התיקלוט (DJ) באה לידי ביטוי באחדות מיצירותיו. גובה הפרס 35,000 ₪ אתר האינטרנט הרשמי של ארי בן שבתאי ארי בן שבתאי, באתר סאונדקלאוד (באנגלית) ארי בן שבתאי, באתר "הבמה"
סרי

האם התכוונתם ל... ברכה סרי – משוררת ישראלית דן בניה סרי – סופר ישראלי מתי סרי – שחקן וזמר ישראלי שלמה סרי – צלם חברתי וסביבתי ירושלמי שרית סרי – קומיקאית, מדבבת ושחקנית ישראלית סארי – בגד הודי מסורתי סארי – (Surrey) מחוז באנגליה סרי לנקה – מדינת אי טרופית ליד החוף הדרום-מזרחי של הודו